வின்சன்ட் வான்கோ தனது படைப்பு வாழ்வில் இரண்டு முறை இரத்தம் சிந்தினான். முதல் முறை மனநிலை பாதிக்கப்பட் நிலையில் தனது இடது காதை அறுத்துக் கொண்டு இரத்தம் சொட்டச் சொட்ட அதனைத் துணியில் பொத்திக் கொண்டு விலைமாதர் விடுதிக்கு ஓடி விலைமாதொருத்தியிடம் அதனைக் கையளித்தான் வான்கோ. இரண்டாம் முறை 1890 ஆம் வருடம் ஜூலை மாதம் 27 ஆம் திகதி மாலை நேரத்தில் தான் மிக நேசித்த ஹாலந்து நாட்டின் வயல்வெளியில் வண்ணங்களையும் துாரிகைகளையும் தயார் நிலையில் வைத்து விட்டு தன்னைத்தானே நெஞ்சில் துப்பாக்கியில் சுட்டுக்கொண்டு, பிற்பாடு தன் சகோதரன் தியோவின் மடியில் உயிர் நீத்தான் வின்சன்ட் வான்கோ.